مولانا محمد عاصم زکی صاحب

نام و نسب:محمد عاصم بن محمد زکی بن حاجی محمد شفیع بن حاجی محمد سعید بن مولانا عبدالغفار۔

فراغت: جامعۃ العلوم الاسلامیۃ علامہ محمد یوسف بنوری ٹاؤن۔

پیدائش: 21 جنوری 1959ء

تعلیم: دنیاوی تعلیم: بی اے (نمایاں نمبرات کے ساتھ)

دینی تعلیم: 1976ء میں حفظ قرآن کے امتحان سے فارغ ہوئے، 1976ء میں درس نظامی میں داخلہ لیا اور 1984ء میں فراغت ہوئی، پھر دو سالہ تخصص فی الفقہ کیا، 1987ء میں جامعہ بنوری ٹاؤن میں بطور مدرس تقرری ہوئی۔ وفات تک جامعہ میں اعزازی طور پر پڑھاتے رہے۔

کاروبار و رفاہ عامہ:

مکتبہ غفوریہ عاصمہ کے نام سے ایک مکتبہ شروع کیا جس کا مقصد اسلاف کی نادر و نایاب کتب کو چھاپنا تھا۔

رفاہ عامہ کے کاموں میں بڑھ چڑھ کر حصہ لیتے تھے، کئی ٹوٹتے گھروں کو بچایا، "بنوری ٹرسٹ" کے رکن رہے، مساجد و مدارس کے معاملات کی نگرانی اور مسائل کا تصفیہ فرماتے، نیز امدادی کاموں کے سلسلے میں ملک وبیرون ملک اسفار کیے۔

وفات: 17 ربیع الثانی 1442ھ بمطابق 3 دسمبر 2020ء۔